Diari Oficial de la Generalitat Valenciana


Sumari del DOGV 4981, del 08-04-2005 (2005/3088)

RESOLUCIÓ de 14 de febrer de 2005, del secretari autonòmic de Turisme i director de l'Agència Valenciana del Turisme, per la qual es resol donar de baixa del Registre General d'Empreses, Establiments i Professions Turístiques, la pensió Bienvenido, de la Vila Joiosa.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4981

Data del DOGV
:   08-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3088


Data del document
:   14-02-2005

Organisme emissor
:   Conselleria de Turisme

Tipus de document
:   Resolució

Descriptors 

:   * Agència Valenciana del Turisme
    * Vila Joiosa, la
    * indústria hotelera
    * cessament d'activitat

RESOLUCIÓ de 14 de febrer de 2005, del secretari autonòmic de Turisme i director de l'Agència Valenciana del Turisme, per la qual es resol donar de baixa del Registre General d'Empreses, Establiments i Professions Turístiques, la pensió Bienvenido, de la Vila Joiosa. [2005/X3088]
  
Vist l'expedient de baixa d'ofici de l'establiment hoteler ?Pensió Bienvenido?, signatura HA-647, siti al c/ Pal, 4, del municipi de la Vila Joiosa, iniciat per acord de la cap de la Secció d'Empreses i Activitats Turístiques del Servici Territorial de Turisme d'Alacant i, tenint en compte que:
  
Primer. Amb data 24 de setembre de 2004, es va efectuar una visita d'inspecció a l'establiment hoteler de referència. L'inspector en el seu informe diu literalment que ?L'establiment es troba tancat el públic i no s'exibix en l'immoble ?casa típica en el nucli antic- cap rètol amb la denominació, ni cap signe exterior relatiu a l'exercici d'allotjament hoteler.
  
En el dia d'avui es realitzen treballs de restauració del citat immoble. Dites obres afecten la totalitat de l'edifici i impedixen qualsevol allotjament turístic o residencial. Com que no se n'ha localitzat la titular, s'ha preguntat als treballadors que afirmen que les obres tenen com a objecte ?l'obertura d'un hotel?.
  
Segons informen els veïns del carrer, la pensió Bienvenido va cessar en la seua activitat fa uns quatre anys. Igualment, s'informa que l'immoble ha sigut adquirit ?per anglesos- que l'estan reformant per a una futura explotació turística.
  
Segon. El dia 30 de setembre de 2004, la cap de la Secció d'Empreses i Activitats Turístiques va acordar la iniciació de l'expedient de baixa d'ofici en el Registre General d'Empreses, Establiments i Professions Turístiques de la Comunitat Valenciana de l'establiment de referència, segons el que establix l'article 14.3 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana. Este acord concedia a la interessada, de conformitat amb l'article 84 de la Llei de Règim Jurídic de les Administracions Públiques i del Procediment Administratiu Comú (en avant, LRJPAC) un termini de deu dies per a presentar aquelles al·legacions i documents que estimara oportuns en defensa dels seus interessos. Igualment, s'indicava que en el cas de no presentar-hi al·legacions, es proposaria la baixa de l'establiment.
  
Com que han sigut infructuoses les gestions realitzades per a la notificació, el Servici Territorial de Turisme d'Alacant va procedir a realitzar la notificació per edicte en el Butlletí Oficial de la Província i al tauler d'anuncis de l'Ajuntament de la Vila Joiosa.
  
Tercer. Transcorregut el termini a què s'ha fet al·lusió en l'anterior punt, la interessada no hi ha presentat cap al·legació.
  
Als fets anteriors li són d'aplicació els següents:
  
Fonaments de dret
  
Primer. Els articles 68 i 69 de la LRJPAC, en allò referit a la iniciació del procediment d'ofici.
  
Segon. Els articles 7 i 14.3 de la Llei 3/1998, de 21 de maig, per allò que establixen respectivament que ?són empreses d'allotjament turístic aquelles que des d'un establiment obert al públic (...)- i que ?la modalitat i classificació es mantindrà mentre siguen complits els requisits tinguts en compte en efectuar aquella, i mentres persistisca el caràcter turístic de l'activitat, la qual pot revisar-se d'ofici o a petició de part, prèvia instrucció de l'oportú expedient. Dita revisió podrà donar lloc a una variació de la seua classificació o la baixa en el corresponent Registre?.
  
Tercer. L'article 65 de la Llei 3/1998, de 21 de maig, de Turisme de la Comunitat Valenciana, alhora que disposa que ?els actes o fets constatats per la inspecció es reflectiran en una acta que gaudirà de presumpció de veracitat, excepte prova en contra, i que es formalitzarà en la manera que reglamentàriament es determina?. En el cas que ens ocupa, la inspecció de turisme va constatar el tancament de l'establiment.
  
Quart. L'article 89.5 de la LRJPAC, en allò que disposa que ?l'acceptació d'informes o dictàmens servirà de motivació a la resolució quan s'incorpore al text d'esta. A estos efectes, s'ha reproduït l'informe emés per la inspecció del Servici Territorial de Turisme d'Alacant, que deixa constància que l'establiment no està obert al públic en general.
  
Per tot el susdit, el secretari autonòmic de Turisme i director de l'Agència Valenciana del Turisme, en virtut de les competències conferides per l'article 9.dos.i), del Decret 209/2004, de 8 d'octubre (DOGV de 13.10.2004), resol:
  
Donar de baixa al Registre General d'Empreses, Establiments i Professions Turístiques de la Comunitat Valenciana la pensió ?Bienvenido- i, en conseqüència, conclús el procediment iniciat per acord del Servici Territorial de Turisme d'Alacant, arxivar-ne les actuacions.
  
Fet que es notifica de conformitat amb el que disposen els articles 58 i 59 de la LRJPAC.
  
Contra la present resolució, que no posa fi a la via administrativa, podrà interposar-se recurs d'alçada davant la consellera de Turisme i Presidenta de l'Agència Valenciana del Turisme en el termini d'un mes, comptat des de l'endemà de la notificació, d'acord amb el que establixen els articles 114 i 115, en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.